Author: 993436
Last saved by: MKSR

Návrh 
na zvýšenie obstarávacej ceny stavby Rekonštrukcia kúrií Žižkova 14 – 16, Bratislava a presun finančných prostriedkov medzi programami rozpočtovej kapitoly MK SR
 na rok 2003

	Koncepcia obnovy areálu kúrií Slovenského národného múzea na Žižkovej ulici sa vyvíjala postupne od rokov 1972 – 1974, keď bola spracovaná prvá štúdia. Samotná realizácia obnovy kúrií bola rozdelená do viacerých samostatných stavieb. 
Realizácia stavby Rekonštrukcia kúrií Žižkova 14  - 16 sa začala v roku 1988. Od roku 1988 až do 30. 6. 1996  bola financovaná ako obnova kultúrnej pamiatky z bežných výdavkov na činnosť  organizácie – SNM, Bratislava.  Vzhľadom na koncepčné zmeny a rozšírenie areálu o priestory  objektu bývalého krytu CO sa v roku 1996 realizovala aktualizácia projektovej dokumentácie. V zmysle schválenej zmenenej projektovej dokumentácie sa stavba rozčlenila na nasledovné stavebné objekty :
SO – 01 –     Príprava územia
SO – 01 – 1  Oporný múr a zásypy
SO – 01 – 2  Odvodnenie staveniska
SO – 02        Hlavný objekt – časť A – Rekonštrukcia  domu Žižkova 14
			         -  časť B -  Dostavba pôvodného domu Žižkova 16
			         -  časť C -  Novostavba výstavnej haly
SO – 03         Podzemná expozícia
SO – 04         Terénne úpravy
SO – 05         Fasády susedných domov
SO – 06         Inžinierske siete

	Dodávateľov stavby do roku 1999 bola firma STAR, a. s. Žilina. V roku 1997 bolo vydané povolenie na užívanie stavebného objektu 02 A Rekonštrukcia domu Žižkova 14 a stavebného objektu 06 Inžinierske siete.
Vzhľadom na neplnenie zmluvne dohodnutých objemov realizovaných prác na jednotlivé roky investor odstúpil  v roku 1999 od zmluvy o dielo so zhotoviteľom STAR, a. s. Žilina.         K 31. 12. 1999 boli na stavbe realizované celkom práce v hodnote 44 616 tis. Sk.
Na základe inventarizácie nerealizovaných prác bola uzatvorená zmluva o dielo s f. Draft, s. r. o. , Topoľčany na zostatkovú cenu diela 81 146 965,- Sk v členení na stavebné objekty /ďalej len SO/ :
SO – 1       Oporný múr        	               v hodnote	  9 069 369,- Sk
SO – 2       Výstavné priestory              v hodnote	64 538 536,- Sk
SO – 3       Podzemné priestory            v hodnote	  4 259 779,- Sk
SO – 4       Terénne úpravy		   v hodnote	  2 976 208,- Sk
SO – 5       Fasády susedných domov   v hodnote	     303 073,- Sk.
	
	Termín realizácie bol dohodnutý na roky 2000 až 2003 s finančným plnením podľa jednotlivých rokov v objemoch :
     r. 2000                        14 500 tis. Sk
     r. 2001                        28 500 tis. Sk
     r. 2002                        28 050 tis. Sk
     r. 2003                        10 100 tis. Sk.
	
	Počas realizácie stavby vznikala potreba  finančného krytia navyše prác a úhrady zvýšenia ceny podľa indexov ŠU SR, ktoré boli riešené formou dodatkov k zmluve o dielo.
Dodatok č. 2 k zmluve o dielo  	v hodnote  2 859 024,80 Sk	

Dôvodom naviac prác SO – 2 Výstavné priestory v sume 1 318 870,70 Sk bola nutnosť zabezpečiť zvýšený rozsah debnenia stropov voči  výkazu výmeru, zmena medenej krytiny na poplastovanú krytinu a spresnenie rozsahu výmeru, použitie sanačnej omietky v dôsledku zvýšenej vlhkosti, odstránenie neukončených náterov nosnej oceľovej konštrukcie a aplikácia nového syntetického náteru, ako aj  protipožiarny náter tesárskych konštrukcií.
Navyše práce na SO – 4 Terénne úpravy v sume 528 525,80 Sk boli vyvolané zosuvom zeminy z hradného brala a doplnenie dodávky odtokového žľabu.
 Súčasne sa dodatkom riešila aj úprava obstarávacej stavby ceny – zvýšenie v zmysle indexácie stavebných prác za rok 2000 v hodnote 1 011 628,30 Sk 

Dodatok č. 5 k zmluve o dielo    	v hodnote 14 653 656,10 Sk	

	Dodatkom sa zo SO – 1 Oporný múr presúvajú stolárske konštrukcie v sume                         9 068 116,90 Sk do SO – 2 Výstavné priestory. 
	Rozpočet SO – 2 Výstavné priestory sa zvyšuje o presunuté stolárske konštrukcie            z SO – 1 Oporný múr.  Zvýšené nároky na požiarnu odolnosť stavby vyvolali zmenu technického riešenia obkladu všetkých oceľových konštrukcií protipožiarnym obkladom.  Novelizáciou STN a z nutnosti ich kompatibility so systémom technických noriem EÚ bolo potrebné vykonať na stavbe zmeny elektroinštalácie. Pre vytvorenie optimálnych podmienok pre inštaláciu exponátov bolo potrebné  rozšíriť technológiu objektu o dodávku a montáž zdroja chladu. Dodatkom sa doplnili maľby a ostatné konštrukcie pre montáž vzduchotechniky, ktoré neboli zahrnuté vo výkaze výmere. Celkom sa zvýšil rozpočet SO – 2 Výstavné priestory o 23 330 719,-  Sk.

V rámci SO – 4 Terénne úpravy padanie skál zo skalného brala spôsobilo potrebu vyhotoviť ochranu stavby zárubným múrom. Vzniknutý priestor medzi stavbou a múrom projektant sfunkčnil vložením terasy, ktorú bude môcť užívateľ využívať na výstavné účely, čo si vyžiadalo zmeny materiálového riešenia. Na zabezpečenie výkonu  uvedených prác  bol uzatvorený dodatok k zmluve  vo výške  391 054,- Sk. 

Dodatok č. 8 k zmluve o dielo	v hodnote 21 101 026,70 Sk
    
Zmluvou zo dňa 10.01.2001 bol vykonaný prevod správy majetku k budove Brämerovej kúrie  na Žižkovej č. 18  na Slovenské národné múzeum. Následná nutnosť integrovania stavieb SNM na Žižkovej č. 18, 16, 14 a 12  s cieľom zníženia budúcich prevádzkových nákladov vyvolala potrebu prepracovania projektu stavby v časti C, čím sa  musela riešiť aj zmena zakladania stavby. Na základe skúseností z výstavy „Stred Európy okolo roku 1000“ boli prerobené projekty a následne i realizácia slaboprúdu, elektrického požiarneho a elektrického zabezpečovacieho systému. Vybavenie objektov sa doplnilo o systém ozvučenia, o kamerový okruh, prístupový systém a audio-video systém. Zvýšenie sadzieb energií vyvolalo požiadavku na zmenu tepelnej izolácie stropného chladenia od podlahového vykurovania.  Náklady SO – 2  z titulu týchto zmien boli zvýšené o 16 292 161,- Sk.   

V rámci SO – 3  Podzemná expozícia sa dodatkom v sume 1 059 443,- Sk riešila úprava elektroinštalácie.      

	Prepojenie objektov si pri SO – 4 Terénne práce vyžiadalo navyše práce v hodnote            607 983,-  Sk. 
Súčasne sa dodatkom riešila aj úprava obstarávacej stavby ceny – zvýšenie v zmysle indexácie stavebných prác v hodnote 3 141 439,70 Sk 

Pre ukončenie realizácie stavby Rekonštrukcia kúrií Žižkova 14 – 16, Bratislava je potrebné nad rámec zmluvy a uzatvorených dodatkov doriešiť nasledovné položky :

	V SO – 2 Výstavné priestory je potrebné zabezpečiť dodatočnú izoláciu suterénu proti podzemnej vode, dodávku úpravne vody, práce a dodávky vyplývajúce z doplnenia projektu požiarnej ochrany v zmysle zmenenej legislatívy  /rozvody vody, protipožiarne dvere a pod./. Ďalšie zvýšené náklady vyplývajú zo zmeny materiálov voči projektovaným /dlažby – uplatnenie požiadavky na vyššiu odolnosť, svietidlá – zmena technických parametrov vzhľadom na systém úsporného režimu prevádzky/, z požiadavky Krajského pamiatkového úradu na riešenie uličnej fasády budovy a navyše prác zo zmeny dispozičného riešenia objektu Žižkova 16 a jeho prepojenia na susedné objekty. Náklady na úhradu týchto prác kvalifikovaným odhadom predstavujú zvýšenie ceny o 22 500 tis. Sk. 

	V SO – 3 Podzemná expozícia zmenou dispozičného riešenia sa požiarny únikový východ musel preradiť do vyššej kategórie. Ďalšie zvýšenie nákladov predstavuje zmena použitej dlažby na podlahy a doplnenie svietidiel, vrátane montáže. Realizácia týchto prác si vyžaduje zvýšenie rozpočtu o cca 272 tis. Sk.

	Rozšírením využitia terasy na výstavné účely a jej prepojenie na susedné objekty je potrebné v SO – 4 doriešiť prepojením vonkajšieho zvodu na kanalizáciu a zmenou osvetlenia. Tieto práce si vyžadujú zvýšenie rozpočtu o cca 159 tis. Sk.   
Súčasne je dodatkom potrebné riešiť úpravu obstarávacej stavby ceny – zvýšenie v zmysle indexácie stavebných prác za rok 2002 v hodnote 3 367 081,50 Sk a za rok 2003 v hodnote cca 3 950 tis. Sk, ako aj nárast DPH za rok 2003 v sume 754 tis. Sk.

Ďalšie zvýšenie obstarávacej ceny stavby predstavujú náklady na autorský dozor a projektové práce v rámci technickej pomoci realizované za rok 2002 v sume 668 710,- Sk a predpoklad realizácie na rok 2003 v hodnote 260 tis. Sk. 

	Zabezpečenie vyššie uvedených navyše prác a nákladov na indexáciu cien a zvýšenú DPH pre ukončenie stavby  vo finančnom vyjadrení predpokladá zvýšenie obstarávacej ceny stavby  o 31 931 tis. Sk.   		

V súčasnej dobe je v Registri investícií kapitálových výdavkov na predmetnú akciu vedená aktualizovaná cena diela za rok 2001 vo výške 143 276 tis. Sk. Na základe uvádzaných dôvodov sa javí za nevyhnutné pre ukončenie rekonštrukcie kúrií upraviť obstarávaciu cenu realizácie na   196 308 tis. Sk. 

 	Finančné krytie zvýšenej obstarávacej ceny na stavbe Rekonštrukcia kúrií                       Žižkova 14 – 16, Bratislava v roku 2003 navrhujeme  zabezpečiť presunom  dočasne voľných finančných prostriedkov  v sume 16 mil. Sk z programu 05O Obnova areálu NKP Červený Kameň – hrad /pol. 721001/ a v sume 8 mil. Sk z programu 05M Rekonštrukcia a modernizácia areálu SNG /pol.721001/ do programu 02C Rozvoj kultúry na podprogram 02C13 Rekonštrukcia kúrií Žižkova 14 – 16 /pol. 721001/. Dofinancovanie zvýšenej obstarávacej ceny stavby sa zabezpečí  v rámci limitu kapitálových výdavkov rozpočtovej kapitoly MK SR na rok 2004.